《瓜州晓渡》
清代·顾陈垿

征鞍才卸客身轻，指点金焦双眼明。宿雨渐收遥岸出，海云初落怒潮平。

人归春晚犹馀兴，风入江南亦有情。正值百花新酿足，一杯先为破愁城。

作者简介：（1604—1673）清江苏镇洋人，字玉停，号宾阳。康熙五十四年举人。以荐入湛凝斋修书。书成，议叙行人司行人。又考算学，得第一。雍正时以目疾乞归，闭门撰述。精字学、算学、乐律，时称三绝。有《洗桐集》、《抱桐集》、《钟律陈数》等。